laion/Wikipedia-Exotic huggingface dataset:
ვალერი კვარაცხელია (მეხუთე მოწვევა)

ვალერი კვარაცხელია (დ. 19 აგვისტო, 1958, წალენჯიხა) — ქართველი ბიზნესმენი, ექიმი, პოლიტიკოსი. 1984 წელს დაამთავრა კალინინის სახელმწიფო სამედიცინო ინსტიტუტის სამკურნალო ფაკულტეტი, ხოლო 1992 წელს ივანე ჯავახიშვილის სახელობის თბილისის სახელმწიფო უნივერსიტეტის „სპეცფაკულტეტი“ — ბიზნესის უმაღლესი სკოლა. 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკიდან „საქართველოს მოქალაქეთა კავშირი“. ვალერი კვარაცხელია — საქართველოს ბიოგრაფიული ლექსიკონი ვალერი კვარაცხელია — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ თანამდებობის პირის ქონებრივი მდგომარეობის დეკლარაცია: ვალერი კვარაცხელია. declaration.gov.ge. ციტირების თარიღი: 16 სექტემბერი, 2020.[მკვდარი ბმული]
ქსენია კახნოვიჩი

ქსენია კახნოვიჩი (დ. 29 იანვარი, 1987, ვლადივოსტოკი, რუსეთის სფსრ, სსრკ) — რუსი მოდელი. 2004 წელს მან მოიგო პროექტ „შენ ხარ მოდელი“-ს პირველი სეზონი რუსეთში, ამ დროს ის 16 წლის იყო. ის გამოდის ისეთი ბრენდების ჩვენებებზე როგორებიცაა: „Versace“, „Gucci“, „Hermes“, „Louis Vuitton“, „Christian Dior“, და „Dolce and Gabbana“. თანამშრომლობს სააგენტო „IMG Models“-თან. fashionmodeldirectory.com
Aerosmith

Aerosmith — ამერიკული როკ-ჯგუფი, რომელსაც ხშირად „ამერიკის უდიდეს როკ-ენ-როლ ჯგუფს“ უწოდებენ. იმის მიუხედავად, რომ მათ ასევე მოიხსენიებენ, როგორც „ბოსტონელ ცუდ ბიჭებს“, არც ერთი მათგანი არ არის წარმოშობით ამ ქალაქიდან. ჯგუფის სამი წევრი — სტივენ ტაილერი, ჯო პერი და ტომ ჰამილტონი ერთმანეთს სანაპიში , ნიუ ინგლანდი 1960-იანი წლების ბოლოს შეხვდა, მაგრამ ჯგუფი არ ჩამოუყალიბებიათ. ტაილერი იონკერსიდან (ნიუ იორკი) იყო, პერი ჰოპდელიდან (მასაჩუსეტსი), ხოლო ჰამილტონი — ნიუ-ლონდონიდან (ნიუ-ჰემპშირი). 1970 წელს სამეულმა ჯგუფის შექმნა გადაწყვიტა და ბოსტონი (მასაჩუსეტსი) სამუშაოდ იდეალურ ადგილად ჩათვალა. მთავარი სტატია: Aerosmith-ის დისკოგრაფია. სტუდიური ალბომები Aerosmith (1973) Get Your Wings (1974) Toys in the Attic (1975) Rocks (1976) Draw the Line (1977) Night in the Ruts (1979) Rock in a Hard Place (1982) Done with Mirrors (1985) Permanent Vacation (1987) Pump (1989) Get a Grip (1993) Nine Lives (1997) Just Push Play (2001) Honkin' on Bobo (2004) Music from Another Dimension (2012) ვიკისაწყობში არის გვერდი თემაზე: Aerosmith ოფიციალური საიტი ლეიბლის ოფიციალური საიტი დაარქივებული 2008-07-09 საიტზე Wayback Machine. Aerosmith როკ-ენ-როლის დიდების დარბაზში ↑ ფეკადუ, მესფინ. (2023-05-05) Rock Icons Aerosmith to Launch Final Tour en. ციტირების თარიღი: 2023-05-01 ↑ დაარქივებული ასლი. დაარქივებულია ორიგინალიდან — 2010-03-28. ციტირების თარიღი: 2011-07-18. ↑ დაარქივებული ასლი. დაარქივებულია ორიგინალიდან — 2007-09-28. ციტირების თარიღი: 2011-07-18. ↑ Aerosmith Biography. The Rock and Roll Hall of Fame and Museum. დაარქივებულია ორიგინალიდან — იანვარი 19, 2012. ციტირების თარიღი: October 20, 2011.
ნიკოლოზ კვეზერელი

ნიკოლოზ კვეზერელი (დ. 7 თებერვალი, 1973, თბილისი) — ქართველი იურისტი, პოლიტიკოსი. 1995 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის იურიდიული ფაკულტეტი, ხოლო 1994 წელს — აშშ სატრანსპორტო საშუალებების ტერორისტული აქტებისაგან დაცვის სპეციალური კურსები (ვაშინგტონი, აშშ). 1999-2004 წლებში იყო საქართველოს მე-5 მოწვევის პარლამენტის წევრი (გურჯაანის მაჟორიტარი). 2004-2008 წლებში — საქართველოს მე-6 მოწვევის პარლამენტის წევრი (გურჯაანის მაჟორიტარი), საარჩევნო ბლოკიდან „ახალი საქართველოსთვის“. ნიკოლოზ კვეზერელი — საქართველოს ბიოგრაფიული ლექსიკონი ნიკოლოზ კვეზერელი — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ თანამდებობის პირის ქონებრივი მდგომარეობის დეკლარაცია: ნიკოლოზ კვეზერელი. declaration.gov.ge (28-06-2019). ციტირების თარიღი: 16 სექტემბერი, 2020.[მკვდარი ბმული]
ნიუ-იორკის სამზარეულო

ნიუ-იორკის სამზარეულო - ნიუ-იორკში გავრცელებული კერძების და მათი მომზადების ტრადიციების ერთობლიობა. ქალაქის ეთნიკური მრავალფეროვნება მის სამზარეულოზე ძლიერად აისახება როგორც ცალკეულ ეთნიკულ რაიონებში, ასევე მთელ ტერიტორიაზეც [1]. მათ შორისაა ლათინური ამერიკის, ევროული, ჩინური, ებრაული და ამერიკელი აბორიგენების სამზარეულო. ნიუ-იორკში წარმოიშვა ნიუ-იორკის რესტორანტთა კვირეული - მთელ მსოფლიოში გავრცელებული მოვლენა, როდესაც ერთი ან ორი კვირით ქალაქის ან ქვეყნის მასშტაბით რესტორნებში დიდი ფასდაკლებები მოქმედებს [2]. ნიუ-იორკში პოპულარული კერძები ხშირად რაიმე მთელ მსოფლიოში პოპულარული კერძების სპეციფიური ნიუ-იორკული ვერსიებია, მაგ. ნიუ-იორკული პიცა (მზადდება თხელი ცომისგან სქელი კიდეებით, ტომატის სოუზით და დაჭრილი მოცარელათი), ნიუ-იორკული ჩიზქეიკი (განსხვავდება კრემის დიდი რაოდენობით, უმატებენ არაჟანს და ვანილის ექსტრაქტს), ნიუ-იორკული ჰოთ-დოგი [3], ნიუ-იოეკული პასტრამი (სუნელებში შებოლილი ზორცი). ნიუ-იორკთან ასოცირებულია ასევე კვერცხები ბენედიქტი, დონატი, ლობსტერი ნიუბერგი, ვალდორფის სალათა, სტეიკი დელმონიკო, შავ-თეთრი ორცხობილა, ბეკონის, კვერცხის და ყველის სენდვიჩი, დაჭრილი ყველი, კნიში, გამომცხვარი ბრეცელები, ჩაუდერი და სხვა კერძები. ნიუ-იორკში ებრაელთა დიდი რაოდენობა ცხოვრობს და ებრაული სამზარეულო ქალაქის სამზარეულოს ნაწილი გახდა, რის შემდეგაც ზოგმა კერძმა პოპულარობა მთელ მსოფლიოში მოიპოვა. არსებობს ბოსაზრება, რომ ნიუ-იორკში გავრცელებული "დელიკატესენები" (შემოკლებით "დელი") - უჩვეულო, დელიკატესული საკვების და სუნელების მაღაზიები თავდაპირველად ებრაელობის გამოგონება იყო. ნიუ-იორკში ებრაელები ასევე ჩინურ სამზარეულოს ითვისებენ, ებრაელების ნაწილი მას უკვე საკუთარი ეთნიკური სამზარეულოს ნაწილად მიიჩნევს. ნიუ იორკში გავრცელებული ებრაული კერძებია ბიგლი (მათ შორის ნიუ-იორკული ბიგლი), ხბოს ნეკნები, ხბოს ენა, კნიში, ლოქსი, სხვადასხვა სახეობის თევზის ფარში, კარტოფილის ღვეზელი, მაცა, მაცას წვნიანი, ჩალა და სხვა. ასევე, როგორც ებრაელების შემთხვევაში, ნიუ-იორკთან ასოცირებული კერძების ნაწილი მოდის ქალაქში მცხოვრები დიდი რაოდენობის იტალიელი იმიგრანტებისგან. ამ კერძებში შედის ნიუ-იორკული პიცა, სიცილიური პიცა, პასტა პრიმავერა, კაპუჩინო, სპაგეტი ფრიკადელით, შემწვარი კალმარი, კანოლი, ყველიანი ქათამი, იტალიური პური, სიცილიური პური, ცისარტყელას ორცხობილები, არანჩინი, პენნე ალა ვოდკა, სფოგლატელა და სხვა. ლათინური ამერიკელი და ჩინელი, მათ შორის ჩინური კუბელი იმიგრანტების დიდი რაოდენობა მთელ შეერთებულ შტატებში აღინიშნება და მათი სამზარეულო პოპულარობით მთელ ქვეყანაში სარგებლობს. მათ შორის ასეთი კერძები, როგორც შემწვარი ფლავი, ქათამი სეზამი, ლუმპანგ შანხაი, ქათამი ბროკოლით, კვერცხის წვნიანი, კუბური ჩიჩარონე დე პოლო, ფლავი ლობიოთი და სხვა. https://www.sciencedirect.com/science/article/abs/pii/0016718585900065?via%3Dihub https://books.google.ge/books?id=Ewr8FJP32jQC&pg=PA74&dq=%22new+york+city+cuisine%22&redir_esc=y&hl=ru#v=onepage&q=%22new+york+city+cuisine%22&f=false https://journals.sagepub.com/doi/pdf/10.1177/089124193022003005
ანასოფია რობი

ანასოფია რობი (ინგლ. AnnaSophia Robb დ.8 დეკემბერი, 1993) — ამერიკელი მსახიობი, მომღერალი და მოდელი. რობი დაიბადა კოლორადოს შტატის ქალაქ დენვერში, ჟანეტ (ინტერიერის დიზაინერი) და დევიდ რობების (არქიტექტორი) ოჯახში. მას დედის ბებიის, ანასოფიას სახელი დაარქვეს. რობი არის დანიური, ინგლისური, ირლანდიური, შოტლანდიური და შვედური წარმოშობის გვარი. თავისი მსახიობური ნიჭით სხვების დაინტერესება დაიწყო საეკლესიო სცენაზე 500 ადამიანის წინაშე გამოსვლისას. მან ოთხნახევარი წელი იასპარეზა ცეკვასა და ტანვარჯიშში, მაგრამ თავი დაანება მსახიობობის გამო. 2008 წლის 30 მარტს რობმა მოიგო თავისი პირველი კარირეული ჯილდო, როდესაც ახალგაზრდა შემსრულებლის დაჯილდოება-ზე მთავარ ახალგაზრდა მსახიობად დაასახელეს როლისთვის, ფილმში ხიდი ტერაბითიაში. თავად ფილმმა მოიგო ახალგაზრდა მსახიობების ჯილდო. 2009 წლის 24 აპრილს მან მიიღო ჰორიზონტის პრემია Palm Beach-ის მე-14 ყოველწლიურ საერთაშორისო კინოფესტივალზე. მას მიენიჭა ამომავალი ვარსკვლავის ჯილდო დენვერის კინოფესტივალზე, 2009 წლის 12 ნოემბერს. შეგიძლიათ იხილოთ მედიაფაილები თემაზე „ანასოფია რობი“ ვიკისაწყობში. ოფიციალური საიტი ანასოფია რობი კინოფილმების ინტერნეტ-მონაცემთა ბაზაში ანასოფია რობი — Rotten Tomatoes ანასოფია რობი - Last.fm ანასოფია რობი — AllMovie ↑ 29th Annual Young Artist Awards. Youngartistawards.org. დაარქივებულია ორიგინალიდან — July 6, 2008. ციტირების თარიღი: November 7, 2011. ↑ annasophia robb
სირიული სამზარეულო

სირიული სამზარეულო (არაბ. مطبخ سوري) — არაბული სამზარეულოს ნაირსახეობა, ძლიერი ადგილობრივი ტრადიციებით, რომელშიც იგრძნობა კავკასიური გავლენა. სირია უძველესი სასოფლო-სამეურნეო კულტურის მქონე ქვეყანაა, სადაც არ გვხვდება უხეშად მომზადებული ინგრედიენტები. სირიული სამზარეულო მოიცავს თანამედროვე სირიის კულინარიულ ტრადიციებსა და აერთიანებს იმ ადამიანთა წეს-ჩვეულებებს, რომლებიც ქვეყანაში დასახლდნენ მთელი თავიანთი ისტორიის განმავლობაში. სირიულ სამზარეულოში ძირითადად გამოიყენება ბადრიჯანი, ყაბაყი, ნიორი, ხორცი (ძირითადად ცხვრისა და ბატკნის), ქუნჯუთის თესლი, ბრინჯი, წიწაკა, ლობიო, ოსპი, კომბოსტო, ყვავილოვანი კომბოსტო, ვაზის ფოთლები, კიტრის მწნილი, კიტრი, პომიდორი, ზეითუნის ზეთი , ლიმონის წვენი, პიტნა, ფისტაჩი, თაფლი და ხილი. XXI საუკუნის დასაწყისში სირიის საუზმეულს, რომელსაც „მეზეს“ უწოდებენ, არაბულ პურთან ერთად მიირთმევენ. შემდგომ აყოლებენ ყავას ტკბილი ნამცხვრებით ან ხილით, სურვილისამებრ. ბევრი რეცეპტი მინიმუმ XIII საუკუნითაა დათარიღებული. მეზე-საუზმეული სხვადასხვა სირიულ კერძებს, რომლებიც მზადდება შემწვარი, გამომცხვარი, გრილზე მომზადებული, მოხარშული ან ნედლი ბულგურისა და ფარშირებული ცხვრის ხორცის  ნარევიდან, ეწოდება "კიბეჰი" (كبّة). კიბეჰი-ს რეცეპტები: ცნობილი კერძი, რომელსაც სირიაში მიირთმევენ, ამზადებენ ბოსტნეულისაგან (ჩვეულებრივ ყაბაყისაგან كوسا/ქუსა ან ბადრიჯნისაგან باذنجان/ბაზინჯან), ფარშირებული ძროხის, ცხვრის ან ბატკნის ხორცის შიგთავსით, თხილითა და ბრინჯით. ტრესეს ყველი (ჯიბნე ხადრა) ყველის სახეობაა, რომელიც სირიიდან იღებს სათავეს და არაბული სახელით არის ცნობილი ჯიბნე მშალალალე; თეთრი ყველი - მაგარი ყველი მკვეთრად გამოხატული მარილიანი გემოთი; შანკლიში ძროხის ან ცხვრის რძისგან დამზადებული ყველის სახეობა; ჰალოუმი- ნახევრად მყარი, დამარილებული ყველი. არაბული სამზარეულო Gerbino, Virginia Jerro (2002). A taste of Syria. New York: Hippocrene. ISBN 9780781809467.  Kadé-Badra, Dalal (2013). Flavours of Aleppo : celebrating Syrian cuisine. Vancouver, Canada: Whitecap Books. ISBN 9781770501782.  ↑ Eddé, Anne-Marie. (1999). La Principauté ayyoubide d'Alep (579/1183 – 658/1260). ↑ The Culinary Institute of America (2008). Garde Manger: The Art and Craft of the Cold Kitchen (Hardcover ed.). Wiley. p. 53. ISBN 0-470-05590-1.[მკვდარი ბმული] ↑ Syria food Culture and Civilization ↑ Most popular Syrian food ↑ "Barazek (Sesame Pistachio Cookies)". food52.com. 25 October 2015 ↑ لاطة جهنم والبشمينا والقرمشلية والسمسمية حلويات حمصية لذتها في بساطتها". aawsat.com (in Arabic). 24 April 2010.
კალიფორნიის სამზარეულო

კალიფორნიის სამზარეულო - კალიფორნიის შტატის კერძების და მათი მომზადების ტრადიციების ერთობლიობა. კალიფორნიის სამზარეულოზე ძლიერად აისახა შტატის ეთნიკური და კულტურული მრავალფეროვნება. გავლენა იქონია ლათინური ამერიკის, ევროპის (კერძოდ ესპანეთის, იტალიის, პორტუგალიის) და აზიის (იაპონიის, ჩინეთის, ვიეტნამის, ტაილანდის) სამზარეულომ და ასევე შეერთებული შტატების სამზარეულოს დინებებმა და ტენდენციებმა მთლიანობაში. ასევე მისი ჩამოყალიბება განაპირობა ზღვასთან სიახლოვით გამოწვეულმა ზღვის პროდუქტების ხელმისაწვდომობამ, ჰოლივუდის ფილმების ინდუსტრიამ, განვითარებულმა მეღვინეობამ, თბილმა კლიმატმა და სოფლის მეურნეობის ტრადიციებმა. მთავარ ინგრედიენტებში შედის ახალი ხილი, ბოსტნეული, ხორცი და ზღვის პროდუქტები (განსაკუთრებით გავრცელებულია კრაბი, ლობსტერი და კრევეტი), მოსახლეობაში ფასეულობს სწორი კვება. კალიფორნია აწარმოებს შეერთებული შტატების თხილის ზოგიერთი სახეობის, ნექტარინის, ზეთისხილის და კივის უმეტესობას და ერთ-ერთი წამყვანი შტატია ავოკადოს, ყურძნის, ლიმნის, მარწყვის, ატმის და ნესვის წარმოებაში. სამხრეთი კალიფორნიის მოსახლეობის დამოკიდებულებამ ავტომობილებზე დიდ ქალაქებში გადაადგილებისთვის განაპირობა სწრაფი კვების drive-in და drive-thru რესტორნების პოპულარობა. აქ წარმოიშვა ასეთი რესტორანთა ქსელები, როგორც McDonald's [1] დაარქივებული 2021-05-15 საიტზე Wayback Machine. , Taco Bell [2], Jack in the Box და სხვა. სწრაფი კვების ქსელების მენიუ განსხვავდება რეგიონის ეთნიკური შემადგენლობის მიხედვით, მაგ. მექსიკის საზღვართან პოპულარულია ტაკო, ბურიტო, ნაჩოსი და ა.შ. ისტორიულად კალიფორნია მექსიკის ნაწილი იყო, სადაც ცხოვრობდნენ მკვიდრი ამერიკელები, მექსიკელები და ესპანელი იმიგრანტები, ამიტომ მის სამზარეულოზე ესპანული და მექსიკული გავლენა ძალიან დიდია, განსაკუთრებით სამხრეთ კალიფორნიაში [3]. სწრაფი კვების ქსელებში მექსიკული კერძები ძალიან პოპულარულია. ტრადიციულად დამზადებული მექსიკური კერძები ასევე გავრცელებულია. მათ შორის ტორტილია, ტოსტადა, კესადილია, ენჩილადა, მენადო, პოზულე, მოლეს სოუზი, ჩილე რელენო, პუპუსერიასი, ტამალე და სხვა. კალიფორნიამ, როგორც ტერიტორიულად აზიასთან და ოკეანეთთან ერთ-ერთნა ყველაზე ახლოს მყოფმა შტატმა დიდი რაოდენობის აზიური მოსახლეობით აითვისა აზიური კერძების გარკვეული რაოდენობა. ამერიკაში სუშის პოპულარობა უდავოდ კალიფორნიაში დაიწყო, ტერმინი "კალიფორნიული როლი" აღნიშნავს სუშის, რომლის ძირითადი ინგრედიენტია ავოკადო. კალიფორნიული პიცა გამოირჩევა ტრადიციული პიცისთვის უჩვეულო ინგრედიენტების, მაგ. კვერცხის, იხვის სოსისის, თხის ყველის გამოყენებით. მზადდება თხელი ცომით, როგორც იტალიური და ნიუ-იორკული პიცა და უმატდება კალიფორნიაში გავრცელებული ინგრედიენტები. ასეთი პიცა სხვა შტატებშიც პოპულარულია. მის გამოგონების დროდ 1980-იანი წლები ითვლება, როდესაც ერთ-ერთი ცნობილი კალიფორნიელი პიცის მცხობელი ინგრედიენტების სხვადასხვა კომბინაციის შექმნას ცდილობდა. http://www.laweekly.com/fry-bread-casinos-and-mexican-cuisine-native-american-food-in-california/ https://www.pe.com/2016/05/15/today-in-history-original-mcdonalds-opened-in-san-bernardino-in-1940/ დაარქივებული 2021-05-15 საიტზე Wayback Machine. https://www.ocregister.com/2015/11/18/saved-from-the-wrecking-ball-taco-bell-to-relocate-original-1962-downey-food-stand-to-irvine/
შიო დედაბრიშვილი

შიო შოთას ძე დედაბრიშვილი (დ. 30 ივლისი, 1932, ქ. ბორჯომი, — გ. 15 ოქტომბერი, 1977, თბილისი) — ქართველი არქეოლოგი. ისტორიის მეცნიერებათა კანდიდატი (1970). მწერალ შიო არაგვისპირელის შვილიშვილი. 1957 წელს დაამთავრა სოხუმის პედაგოგიური ინსტიტუტი. 1960 წლიდან მონაწილეობდა ი. ჯავახიშვილის სახელობის ისტორიის, არქეოლოგიისა და ეთნოგრაფიის ინსტიტუტის არქეოლოგიურ ექსპედიციებში. 1961 წლიდან იყო ამავე ინსტიტუტის თანამშრომელი. 1977 წლიდან არქეოლოგიური კვლევის ცენტრის კახეთის არქეოლოგიური ექსპედიციის ხელმძღვანელი. მის სახელთანაა დაკავშირებული იორ-ალაზნის აუზის ადრინდელი და შუა ბრინჯაოს ხანის ძეგლების გეგმაზომიერი არქეოლოგიური გათხრების დაწყება. მან ცენტრალურ ამიერკავკასიაში გამოყო მტკვარ-არაქსის კულტურის ლოკალური ვარიანტები, გამოიკვლია ამ კულტურის კავშირი შუა ბრინჯაოს ხანის მასალასთან. ზემო ალვანის შუა ბრინჯაოს ხანის სამარხი, კრ.: კახეთის არქეოლოგიური ექსპედიციის შრომები, IV, თბ., 1980 (თანაავტ. რ. რუსიშვილი); სადუღას ველის შუა ბრინჯაოს ხანის გორასამარხი, იქვე, VI, თბ., 1984 (თანაავტ. რ. რუსიშვილი); Памятники эпохи ранней и средней бронзы, კრ.: Труды Кахетской археологической экспедиции I, Тб., 1969; Курганы алазанской долины, იქვე, II, Тб., 1979; Археологические исследования на новостройках Кахетии, კრ.: Археологические исследования на новостройках ГССР, Тб., 1976 (თანაავტ.: К. Н. Пицхелаури). რუსიშვილი რ., ენციკლოპედია „საქართველო“, ტ. 2, თბ., 2012. — გვ. 346.
დედაციხე (კასპის მუნიციპალიტეტი)

დედაციხე — ადრინდელი შუა საუკუნეების ხანის ციხესიმაგრე აღმოსავლეთ საქართველოში, კასპის მუნიციპალიტეტში, ისტორიულ თეძმის ხევში, მდინარე თეძმის მარჯვენა სანაპიროზე. ციხე აღმართულია მაღალ, კლდოვან მწვერვალზე. ოთხკუთხა გალავნის შიგნით არის კოშკი, თონე, წყალსაცავები, ციხის ძირში კი — ნასოფლარი და დარბაზული საყდრის ნანგრევი. VII საუკუნის სომხურ გეოგრაფიაში თანამიმდევრულადაა ჩამოთვლილი საქართველოს ადმინისტრაციულ-ტერიტორიული ერთეულები, მ. შ. იხსენიება ტანის ხევი (თეძამ-ატენის ხეობები), რომლის სათავეშია „დევციხე“ (ქართულ წყაროებში დევციხე არ არის მოხსენიებული). XVIII საუკუნის გეოგრაფი ვახუშტი ბატონიშვილი ამ ადგილას ასახელებს დედაციხეს. დედაციხის ასეთი მნიშვნელობა განპირობებული უნდა იყოს თეძმისა და ატენის ხეობებით, ქართლიდან თრიალეთში მიმავალი გზებით, რომლებიც სწორედ აქ გადიოდა. მათ როლზე მეტყველებს ნახიდურები თეძამზე და იქაური ტოპონიმები: „სავანეთი", „ნადარბაზევი", „ბოგირი". IX საუკუნეში, კლდეკარის ციხის აგების შემდეგ, დედაციხის მნიშვნელობა ეცემა — აქ სხვა სააღმშენებლო ფენა აღარ ჩანს. ბერძენიშვილი დ., ენციკლოპედია „საქართველო“, ტ. 2, თბ., 2012. ბერძენიშვილი დ., ციხეთა შესწავლის ზოგიერთი საკითხი, «ძეგლის მეგობარი», 1968, №14;
აღორძინება (გაზეთი, გორი)

„აღორძინება“ — ქართული ერთჯერადი საზოგადოებრივ-პოლიტიკური გაზეთი. საქართველოს ეროვნული თანხმობასა და აღორძინების კავშირის გორის რეგიონული ორგანიზაციის ორგანო. გამოდიოდა გორში 1992 წელს. გამოვიდა 2 ნომერი — 3 სექტემბერსა და 9 ოქტომბერს. შედგებოდა 4 გვერდისაგან. „აღორძინება“ — ქართული გაზეთები ↑ აღორძინება. საქართველოს გაზეთები. nplg.gov.ge. ციტირების თარიღი: 16 სექტემბერი, 2020.
ბილიკი (გაზეთი)

„ბილიკი“ — ქართული საგანმანათლებლო გაზეთი. გამოიცემა საზოგადოება „ბილიკის“ მიერ პროგრამის „მომავლის თაობა“ ფარგლებში, რომელსაც ახორციელებს ორგანიზაცია PH International აშშ-ის საერთაშორისო განვითარების სააგენტოს დაფინანსებით და საქართველოს განათლებისა და მეცნიერების სამინისტროს მხარდაჭერით. გამოდის 2017 წლიდან, ქალაქ გორში. რედაქტორი — ლია გორელიშვილი. შედგება 12 გვერდისაგან. 2020 წლისთვის გამოსულია 5 ნომერი. ტირაჟი — 200 ც. ↑ „ბილიკი“. საქართველოს გაზეთები. nplg.gov.ge. ციტირების თარიღი: 16 სექტემბერი, 2020.
ვახტანგ კვიციანი

ვახტანგ კვიციანი (დ. 25 ოქტომბერი, 1957, თბილისი) — ქართველი პოლიტიკოსი. 1982 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის გეოგრაფია-გეოლოგიის ფაკულტეტი. 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს აღორძინება“. ვახტანგ კვიციანი — ბიბლიოვიკი ვახტანგ კვიციანი — საქართველოს პარლამენტის ოფიციალური საიტი (მოძველებული / არქივი / ახალი არქივი)
El Celler de Can Roca

El Celler de Can Roca - რესტორანი ესპანეთში, კატალონიაში, ქალაქ ჟირონაში. გახსნილი იყო 1987 წელს ძმები როკების - ჯონის, ჯოზეფის და ჯორდის მიერ. პირველად მდებარეობდა ძმების მშობლების 1967 წლიდან მომუშავე რესტორნის "Can Roca" - ს გვერდით [1], მაგრამ 2007 წელს რესტორანი განგებ აშენებულ ახალ შენობაში გადავიდა. კრიტიკების მიერ რესტორანმა კარგი შეფასება მიიღო და სამი მიშლენის ვარსკლავი მიენიჭა. ჟურნალ "Restaurant"-ის მიერ სამჯერ დასახელდა მსოფლიოს საუკეთესო რესტორნად 2013, 2015 და 2018 წელს [2]; 2011, 2012 და 2014 წელს მან მეორე ადგილი დაიკავა. რესტორნის მენიუში ჭარბობს ტრადიციული კატალანური სამზარეულო გარკვეული ცვლილებებით, რომლებსაც მიშლენის გზამკვლევი აღწერს როგორც "კრეატიულს", The Times კი როგორც "ტრადიციულს ცოტაოდენი სურეალიზმით". გამოირჩევა კერძების უჩვეულო გარეგნობით, მაგ. კარამელიზირებული ზეთისხილი ბონსაის ხეზე. მენიუში შედის სუნამოებით შთაგონებული კერძები. რესტორანს აქვს ღვინის მარანი 60000 შენახული ბოთლით. ჯონი, უფროსი ძმა, რესტორნის უფროსი შეფია, ჯოზეფი, შუათანა, ღვინის დეგუსტატორია, უმცროსი ჯორდი კი კონდიტერი. ძმებმა საკმაო ცნობადობა მოიპოვეს, ატარებდნენ ლექციებს ჰარვარდის უნივერსიტეტში. 2007 წლის ბოლოს გახსნილი ახალი შენობა მდებარეობს ძველისგან მიახლოებით 100 მეტრის დაშორებით. ძველი შენობა ახლაც გამოიყენება სხვადასხვა მიზნით. შიგნით რესტორანში ხის იატაკი და უბრალო მაგიდებია, ყოველ მაგიდაზე დევს ძმების სიმბოლო - სამი ქვა. ახალ, უფრო დიდ სამზარეულოში ადგილია ოცდაათი შეფისთვის და ჯონ როკას პერსონალური ღია სამუშაო სივრცე, საიდანაც მას შეუძლია თვალი ადევნოს სხვა მზარეულებს. სულ სტუმრებისთვის 45 ადგილია. რესტორანი იყენებს როგორც მაღალი დონის კულინარიისთვის ტრადიციულ ინგრედიენტებს, ასევე ადგილობრივ კატალანურ და სხვა ქვეყნების ინგრედიენტებს. მომზადებაში იყენება როგორც მარტივი ტექნოლოგიები, ასევე მოლეკულური გასტრონომია. შემოსვლისას სტუმრებს კერძების დეგუსტაცია შეუძლიათ. El Celler de Can Roca ნაჩვენებია ბრიტანული შოუ "MasterChef: The Professionals" - ის 2011 წლის 13 დეკემბერის ეპიზოდში. კონკურსანტები ამზადებდნენ კერძებს სამივე ძმისთვის და რესტორნის საფირმო კერძებს სტუმრებისთვის.
სოციალისტური სოფელი

სოციალისტური სოფელი შეიძლება აღნიშნავდეს: სოციალისტური სოფელი — ხობის მუნიციპალიტეტის სოფელ დასახლების ძველი სახელწოდება. გაზეთები „სოციალისტური სოფელი“ — ასპინძა, 1939–1961; „სოციალისტური სოფელი“ — გეგეჭკორი, 1932–1962; „სოციალისტური სოფელი“ — გორი, 1950–1962; „სოციალისტური სოფელი“ — გორი, 1961. ჟურნალები „სოციალისტური სოფელი“ — ჟურნალ „საქართველოს კოლმეურნის“ სახელი 1951–1953 წლებში.
მოსე კობახიძე

მოსე კობახიძე (დ. 22 ივლისი, 1949, ჭიათურა — გ. 23 მარტი, 2002) — ქართველი თანამდებობის პირი, იურისტი, პოლიტიკოსი. 1972 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის იურიდიული ფაკულტეტი. 1999 -2004 წლებში იყო საქართველოს მე-5 მოწვევის პარლამენტის წევრი (ჭიათურის მაჟორიტარი), საარჩევნო ბლოკი „საქართველოს მოქალაქეთა კავშირი “. მოსე კობახიძე — საქართველოს ბიოგრაფიული ლექსიკონი მოსე კობახიძე — საქართველოს პარლამენტის ოფიციალური საიტი (მოძველებული / არქივი / ახალი არქივი)
დავით კოღუაშვილი

დავით კოღუაშვილი (დ. 25 იანვარი, 1969, თბილისი) — ქართველი პოლიტიკოსი. დაამთავრა ივანე ჯავახიშვილის სახელობის თბილისის სახელმწიფო უნივერსიტეტის იურიდიული ფაკულტეტი. 1999 -2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი “. დავით კოღუაშვილი — ბიბლიოვიკი დავით კოღუაშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი)
დავით კოღუაშვილი (მრავალმნიშვნელოვანი)

დავით კოღუაშვილი შეიძლება აღნიშნავდეს: დავით კოღუაშვილი — ქართველი სპორტსმენი დავით კოღუაშვილი — მეხუთე მოწვევის დეპუტატი
სუბსონიკა

სუბსონიკა (Subsonica) — იტალიური როკ-ჯგუფი, რომელიც 1996 წელს ტურინში ჩამოყალიბდა. მათი სადებიუტო ალბომი, რომელიც ჯგუფის სახელწოდებას ატარებდა, იმავე წელს გამოვიდა. ნამდვილ წარმატებას კოლექტივმა 2000 წელს სანრემოს მუსიკალურ ფესტივალზე გამოსვლის შემდეგ მიაღწია. სტუდიური ალბომები SubsOnicA (1997) Microchip Emozionale (1999) Amorematico (2002) Terrestre (2005) L'Eclissi (2007) Eden (2011) Una Nave in una Foresta (2014) საკონცერტო ალბომები Coi piedi sul palco (1998) Controllo del livello di rombo (2003) Terrestre live ed altre disfunzioni (2006) კომპილაციები Nel vuoto per mano (2008) Anomalia Subsonica (2003) Il diluvio remixato (2011) ვიდეო ალბომები Cielo tangenziale ovest (2003) Be human: cronache terrestri - tour 2005 - 2006 (2006) ოფიციალური საიტი ოფიციალური საიტი დაარქივებული 2015-01-23 საიტზე Wayback Machine. http://www.youtube.com/subsonica
შრეკი 2

შრეკი 2 (ინგლ. Shrek 2) — 2004 წლის ამერიკული კომპიუტერული ანიმაციური სათავგადასავლო კომედიური ფილმი. გადაღებულია DreamWorks Animation-ის მიერ. დისტრიბუცია გაუწია DreamWorks Pictures-მა. არის 2001 წლის „შრეკის“ გაგრძელება და ამავე სახელობის ფრენჩაიზის მეორე ფილმი. რეჟისორი — ენდრიუ ადამსონი, რომელიც პირველი ფილმის თანარეჟისორიც იყო. სცენარის ავტორი — ჯო სტილმანი, ჯ. დევიდ ფუძე და დევიდ ნ ვაისი. მაიკ მაიერსი, ედი მერფი, კამერონ დიასი და არონ უორნერი, რომლებიც წინა ფილმშიც მონაწილეობდნენ, კვლავ გაიმეორეს საკუთარი როლები; მათ შეემატნენ ახალი მსახიობები: ჯულია ენდრიუსი, ჯონ კლიზი და რუპერტ ევერეტი. „შრეკი 2“ — კინოფილმების ინტერნეტ-მონაცემთა ბაზა (ინგლისური) „შრეკი 2“ — Rotten Tomatoes ↑ https://catalog.afi.com/Catalog/moviedetails/63225 ↑ Shrek 2 (2004) - Financial Information. ციტირების თარიღი: 2023-01-29
გიორგი კოხრეიძე

გიორგი კოხრეიძე (დ. 14 ივნისი, 1967) — ქართველი პოლიტიკოსი. დაამთავრა ივანე ჯავახიშვილის სახელობის თბილისის სახელმწიფო უნივერსიტეტი. 1999 -2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი “. გიორგი კოხრეიძე — საქართველოს პარლამენტის ოფიციალური საიტი (მოძველებული / არქივი / ახალი არქივი)